**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**« ----- » մարտի 2024 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ**

**ՀՈՂԱՄԱՍ ՆՎԻՐԱԲԵՐԵԼՈՒ ՄԱՍԻՆ**

Հայաստանի Հանրապետության Գյումրի քաղաքի Սևյան փողոց 3-րդ նրբանցք հասցեում գտնվող 161,39 (մեկ հարյուր վաթսունմեկ ամբողջ երեսունինը հարյուրերորդական) քառակուսի մետր մակերեսով ավտոտնակը, 336,25 (երեք հարյուր երեսունվեց ամբողջ քսանհինգ հարյուրերորդական) քառակուսի մետր մակերեսով կիսակառույցը և 2,5 (երկու ամբողջ հինգ տասնորդական) քառակուսի մետր մակերեսով պարիսպը, պատկանում են Հայաստանի Հանրապետությանը ի դեմս Հայաստանի Հանրապետության պետական գույքի կառավարման կոմիտեի (հիմք՝անշարժ գույքի նկատմամբ իրավունքների պետական գրանցման N 30082019-08-0035 վկայական):

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով, Հայաստանի Հանրապետության Հողային օրենսգրքի 89-րդ հոդվածով, Հայաստանի Հանրապետության քաղաքացիական օրենսգրքի 605-րդ հոդվածի դրույթներով և հիմք ընդունելով Հայաստանի Հանրապետության պետական գույքի կառավարման կոմիտեի գրությունը (համայնքապետարանում մուտքագրված 2022 թվականի հոկտեմբերի 25-ին N 19572 թվագրմամբ)՝ **Հայաստանի Հանրապետության Շիրակի մարզի Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի քաղաքի Սևյան փողոց 3-րդ նրբանցք հասցեում գտնվող 161,39 (մեկ հարյուր վաթսունմեկ ամբողջ երեսունինը հարյուրերորդական) քառակուսի մետր մակերեսով ավտոտնակի, 336,25 (երեք հարյուր երեսունվեց ամբողջ քսանհինգ հարյուրերորդական) քառակուսի մետր մակերեսով կիսակառույցի և 2,5 (երկու ամբողջ հինգ տասնորդական) քառակուսի մետր մակերեսով պարիսպի և դրանց պահպանման ու սպասարկման համար զբաղեցրած 1857,85 (մեկ հազար ութ հարյուր հիսունյոթ ամբողջ ութսունհինգ հարյուրերորդական) քառակուսի մետր մակերեսով բնակավայրերի նպատակային նշանակության հասարակական կառուցապատման գործառնական նշանակության հողամասը նվիրաբերել Հայաստանի Հանրապետությանն ի դեմս Հայաստանի Հանրապետության պետական գույքի կառավարման կոմիտեի:
2. Սույն որոշումն ուժի մեջ է մտնում հրապարակման օրվան հաջորդող օրվանից:

Ս.Ջանոյան

Կ.Բադալյան

Հ. Գասպարյան

Ա. Չախոյան

**ՀԻՄՆԱՎՈՐՈՒՄ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ**

**ՀՈՂԱՄԱՍ ՆՎԻՐԱԲԵՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է Գյումրի քաղաքի Սևյան փողոց 3-րդ նրբանցք հասցեում գտնվող ավտոտնակը պետական գրանցման ներկայացնելու անհրաժեշտությամբ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ**

**ՀՈՂԱՄԱՍ ՆՎԻՐԱԲԵՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի Հանրապետությանը հողամաս նվիրաբերելու մասին» որոշման ընդունմամբ Գյումրի համայնքի 2024 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: