**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«Հայաստան» համահայկական հիմնադրամիՆ Շինարարության թույլտվության ԵՐԿԱՐԱՁԳՄԱՆ ՀԱՄԱՐ ՏԵՂԱԿԱՆ ՏՈՒՐՔԻ ԱՐՏՈՆՈՒԹՅՈՒՆ ԿԻՐԱՌԵԼՈՒ ՄԱՍԻՆ**

«Հայաստան» համահայկական հիմնադրամին Գյումրի քաղաքի Մուշ-2 թաղամաս 1-ին փողոց №12 հասցեում բնակելի համալիրի կառուցման համար 2022 թվականի հուլիսի 26-ին տրվել է N45/22 շինարարության թույլտվությունը: Շինարարական աշխատանքներն ավարտվել են սահմանված ժամկետում։ Կառուցապատողը դիմել է Գյումրի համայնքի ղեկավարին շինարարության թույլտվությամբ սահմանված շինարարության տևողությունը երկարաձգելու՝ ավարտական ակտի տրամադրման նպատակով ավարտված շինարարական օբյեկտն ընդունող հանձնաժողովի աշխատանքները ավարտելու համար:

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետով, «Տեղական տուրքերի և վճարների մասին» օրենքի 16-րդ հոդվածի 1-ին և 3-րդ մասերով Գյումրի համայնքի ավագանին որոշում է.

1. Կիրառել արտոնություն «Հայաստան» համահայկական հիմնադրամի կողմից Մուշ-2 թաղամաս 1-ին փողոց №12 հասցեում բնակելի համալիրի կառուցման համար շինարարության թույլտվության ժամկետի երկարաձգման 12000000 (տասներկու միլիոն) Հայաստանի Հանրապետության դրամ տեղական տուրքի նկատմամբ:
2. «Հայաստան» համահայկական հիմնադրամին ազատել սույն որոշման 1-ին կետում նշված տեղական տուրքի վճարումից:
3. Սույն որոշումն ուժի մեջ է մտնում «Հայաստան» համահայկական հիմնադրամին պատշաճ իրազեկելու օրվան հաջորդող օրվանից:

**Ս.ՋԱՆՈՅԱՆ**

**Կ.ԲԱԴԱԼՅԱՆ**

**Հ.ԳԱՍՊԱՐՅԱՆ**

**Ա.ՉԱԽՈՅԱՆ**

Կատարող՝ Հ.Սահակյան

**ՀԻՄՆԱՎՈՐՈՒՄ**

**««Հայաստան» համահայկական հիմնադրամիՆ Շինարարության թույլտվության ԵՐԿԱՐԱՁԳՄԱՆ ՀԱՄԱՐ ՏԵՂԱԿԱՆ ՏՈՒՐՔԻ ԱՐՏՈՆՈՒԹՅՈՒՆ ԿԻՐԱՌԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

Ծրագիրը բարեգործական է, որը միտված է Գյումրի քաղաքում անօթևանության և տնազրկության հիմնախնդրի որոշ չափով մեղմանը:

**ՏԵՂԵԿԱՆՔ**

**««Հայաստան» համահայկական հիմնադրամիՆ Շինարարության թույլտվության ԵՐԿԱՐԱՁԳՄԱՆ ՀԱՄԱՐ ՏԵՂԱԿԱՆ ՏՈՒՐՔԻ ԱՐՏՈՆՈՒԹՅՈՒՆ ԿԻՐԱՌԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու ««Հայաստան» համահայկական հիմնադրամին շինարարության թույլտվության երկարաձգման համար տեղական տուրքի արտոնություն կիրառելու մասին» որոշման ընդունմամբ Գյումրի համայնքի 2024թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: