**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄ**

« » **մարտի 2024 թվականի N- Ա**

**«ԲԱՐԵԿԱՄ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

Հայաստանի Հանրապետության կրթության, գիտության, մշակույթի, սպորտի նախարարության և Երևանի քաղաքապետարանի աջակցությամբ Գյումրիում երկրորդ անգամ անցկացվելու է «Գյումրու միջազգային թատերական փառատոն» նախագիծը, որի շրջանակներում Գյումրիի հանդիսատեսին կներկայացվեն հայաստանյան և միջազգային 16 թատրոնների և թատերախմբերի լավագույն ներկայացումները:

Ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, Հայաստանի Հանրապետության Շիրակի մարզի Գյումրի համայնքի ավագանու 2017թվականի նոյեմբերի 06-ի N 119-Նորոշման 1-ին կետով հաստատված կարգի 10-րդ և 11-րդ կետերի դրույթներով և հիմք ընդունելով «Բարեկամ» հասարակական կազմակերպության (այսուհետ կազմակերպություն)նախագահ Սերգեյ Հայրապետյանի՝ Գյումրի համայնքի ղեկավարին ուղղված դիմումը (համայնքապետարանում մուտքագրված՝ 2024 թվականի փետրվարի 23-ին N 3718 թվագրմամբ)՝ **Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Կազմակերպությանը որպես նվիրատվություն հատկացնել 2 000 000 (երկու միլիոն) Հայաստանի Հանրապետության դրամ` «Գյումրու միջազգային թատերական փառատոն»-ի կազմակերպման և անցկացման համար:

2**.** Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Գյումրի համայնքի 2024 թվականի բյուջեի 8/4/2 գործառական դասակարգման (4819) <<Նվիրատվություններ այլ շահույթ չհետապնդող կազմակերպություններին>> տնտեսագիտական դասակարգման հոդվածից` օրենքով սահմանված կարգով:

3. Սույն որոշումն ուժի մեջ է մտնում կազմակերպության նախագահին պատշաճ իրազեկելու օրվան հաջորդող օրվանից:

**Կ.ԲԱԴԱԼՅԱՆ**

**Լ.ԲԱՐՍԵՂՅԱՆ**

**Ա. ՉԱԽՈՅԱՆ**

**Լ.ԹՈՎՄԱՍՅԱՆ**

Կատարող՝

Ա.Տաշչյան

**ՀԻՄՆԱՎՈՐՈՒՄ**

**« «ԲԱՐԵԿԱՄ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Հայաստանի Հանրապետության կրթության, գիտության, մշակույթի, սպորտի նախարարության և Երևանի քաղաքապետարանի աջակցությամբ Գյումրիում երկրորդ անգամ անցկացվելու է «Գյումրու միջազգային թատերական փառատոն» նախագիծը, որի շրջանակներում Գյումրիի հանդիսատեսին կներկայացվեն հայաստանյան և միջազգային 16 թատրոնների և թատերախմբերի լավագույն ներկայացումները:

Որոշման ընդունումը պայմանավորված է «Գյումրու միջազգային թատերական փառատոն»-ի պատշաճ կազմակերպման և անցկացման անհրաժեշտությամբ:

**ՏԵՂԵԿԱՆՔ**

**« «ԲԱՐԵԿԱՄ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Բարեկամ» հասարակական կազմակերպությանը որպես նվիրատվություն դրամական միջոցներ հատկացնելու մասին**»** որոշման ընդունմամբ Գյումրի համայնքի 2024 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: